Sortlandshallen

Sortlandshallen er en idrettshall på Sortland i Nordland. Hallen ligger ved Sortland barneskole. Sortlandshallen har svømmebasseng på 25 meter og ballspillhall. Hallen har blant annet vært hjemmebane for Sortland ILs damelag i volleyball, som var i øverste divisjon på 1980-tallet.

Byggingen av Sortlandshallen begynte høsten 1971, og ballspillhallen ble tatt i bruk høsten 1973. Svømmehallen ble forsinket og kunne først tas i bruk over nyttår 1974.

Sortlandshallen brukes som kroppsøvingsanlegg av skolene på Sortland, og til svømmeundervisning av de fleste skolene i kommunen.

 Kilder 
Alf Oxem: Bredde og topp i 100 år – Den organiserte idretten på Sortland 1901–2001. Idrettsklubbene i Sortland, 2002. ISBN 82-996511-0-7

Kategori:Idrettshaller i Nordland
Kategori:Sport i Sortland
Kategori:Byggverk i Sortland